Λάρνακα, 27/03/2025

**To mind REset στα καλύτερά του**

**Διπλή βράβευση για τις κυπριακές μαθητικές ομάδες στον Ευρωπαϊκό Διαγωνισμό της Βιέννης**

Με μία εντυπωσιακή διπλή διάκριση ολοκληρώθηκε η συμμετοχή των κυπριακών ομάδων στον Ευρωπαϊκό Διαγωνισμό του εκπαιδευτικού περιβαλλοντικού προγράμματος **mind REset**, ο οποίος πραγματοποιήθηκε φέτος στη Βιέννη, αποδεικνύοντας ότι η επόμενη γενιά μπορεί – και πρέπει – να έχει πρωταγωνιστικό ρόλο στην προσπάθεια για ένα πιο βιώσιμο μέλλον.

Το **mind REset**, μια στρατηγική πρωτοβουλία της **Lidl Κύπρου** σε συνεργασία με τον οργανισμό **Junior Achievement Κύπρου**, τη θεσμική υποστήριξη του **Υπουργείου Παιδείας, Αθλητισμού και Νεολαίας** και την αιγίδα του **Υπουργείου Γεωργίας, Αγροτικής Ανάπτυξης και Περιγάλλοντος**, συνεχίζει για 4η χρονιά να επενδύει ουσιαστικά στην περιβαλλοντική εκπαίδευση και την ενδυνάμωση των νέων. Μέσα από στοχευμένα βιωματικά εργαστήρια και δράσεις, οι μαθητές και οι μαθήτριες μαθαίνουν να σκέφτονται δημιουργικά και να δίνουν λύσεις σε πραγματικά περιβαλλοντικά προβλήματα.

Η φετινή διοργάνωση της Βιέννης συγκέντρωσε **39 ομάδες από 10 ευρωπαϊκές χώρες**, με έντονο ανταγωνισμό και υψηλού επιπέδου συμμετοχές. Οι παρουσιάσεις αξιολογήθηκαν από **7 ομάδες κριτικών επιτροπών για τα περίπτερα** και **4 ανεξάρτητους κριτές για τις επί σκηνής παρουσιάσεις**, βάσει κριτηρίων που αφορούσαν την **καινοτομία**, το **μάρκετινγκ** και τη **βιωσιμότητα** των ιδεών. Συνολικά απονεμήθηκαν **7 βραβεία**, και η **Κύπρος απέσπασε δύο** από αυτά.

Συγκεκριμένα, το **Βραβείο Καλύτερης Παρουσίασης (Best Pitch Award)** απονεμήθηκε στην ομάδα **Rocking Paints** από το **Δημοτικό Σχολείο Αγίας Βαρβάρας**, η οποία κατάφερε να εντυπωσιάσει κοινό και κριτική επιτροπή με μια ιδέα που συνδύαζε καινοτομία, περιβαλλοντική συνείδηση και έξυπνο design. Η ομάδα δημιούργησε φυσικές χρωστικές ουσίες από πετρώματα, χωρίς ίχνος πλαστικού, αποθηκευμένες σε επαναχρησιμοποιούμενο γυάλινο δοχείο και συνοδευόμενες από μια οικολογική ρούχινη τσάντα. Την ομάδα αποτελούσαν οι μαθητές Απόστολος Στυλιανού, Κυπριανός Κυπριανού, Σωτήρης Πάτσαλος, Μάριος Μιχαήλ και Χρήστος Αλεξόπουλος, με την καθοδήγηση των εκπαιδευτικών Δημήτρη Λαζάρου και Σαββούλας Παχίτη.

Επιπρόσθετα, το **Βραβείο Βιωσιμότητας (Sustainability Award)** απονεμήθηκε στην ομάδα **NatureSkin Bags** από το **Γυμνάσιο Αποστόλου Ανδρέα Έμπας**, για την οικολογική και ιδιαίτερα πρωτότυπη ιδέα τους να κατασκευάσουν χειροποίητες σακούλες από άγαρ – ένα υλικό που προέρχεται από κόκκινα φύκια – και οργανικά απόβλητα. Οι σακούλες της ομάδας εντυπωσίασαν για την ανθεκτικότητα, τη λειτουργικότητα και τη φιλικότητά τους προς το περιβάλλον. Την ομάδα αποτελούσαν οι μαθητές Νικόλας Καραγιάννης, Χριστοδούλα Βορκά και Ελένη Αγαθοκλέους, υπό την καθοδήγηση των καθηγητών Χρίστου Αριστείδου και Νούλας Θεοφυλάκτου.

Οι δύο κυπριακές ομάδες απέδειξαν ότι η καινοτομία δεν έχει ηλικία και ότι η περιβαλλοντική συνείδηση μπορεί να ενσωματωθεί αποτελεσματικά στην εκπαιδευτική διαδικασία, όταν υπάρχει στρατηγική, μέθοδος και έμπνευση.

Η **Lidl Κύπρου**, ως στρατηγικός εταίρος του προγράμματος, συνεχίζει να ενισχύει ουσιαστικά τη νέα γενιά με ευκαιρίες μάθησης και εξέλιξης. Η παρουσία των κυπριακών ομάδων στη Βιέννη επιβεβαιώνει ότι το πρόγραμμα **mind REset** έχει εδραιωθεί ως πρότυπο στην περιβαλλοντική και επιχειρηματική εκπαίδευση των νέων στην Κύπρο.

Το **mind REset** βρίσκεται στα καλύτερά του – και το μέλλον διαγράφεται πιο «πράσινο» και ελπιδοφόρο από ποτέ.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)